*Podzakonski akt*

**TARIFA O NAGRADAMA I NAKNADI TROŠKOVA ZA RAD ADVOKATA**

***("Sl. glasnik RS", br. 68/2005 i 12/2020 - tumačenje)***

**Član 1**

Tarifom o nagradama i naknadi troškova za rad advokata (u daljem tekstu: Tarifa) određuju se visine nagrade koja pripada advokatu za rad u izvršavanju djelatnosti advokata i određuje visina naknade troškova u vezi sa tim radom, ukoliko pismenim ugovorom između advokata i njegovog klijenta nije ugovoreno drugačije.

**Član 2**

Advokatu pripada nagrada za izvršeni rad:

**Tar. br. 1.**

**KRIVIČNI POSTUPAK**

Za sastavljanje podnesaka:

|  |  |
| --- | --- |
| inicijalnog podneska, prijedloga za odlaganje izvršenja kazne, uslovni otpust, brisanje osude, rehabilitaciju i molbe 80 bodova | 80 bodova |
| obrazloženog odštetnog zahtjeva 50% od nagrade iz Tar. br. 2 | 50% od nagrade iz Tar. br. 2. |
| podneska u prethodnom postupku, nakon potvrde optužnice i u toku glavnog pretresa 50% od nagrade iz st. 2. ovog Tar. br | 50% od nagrade iz st. 2. ovog Tar. br. |
| prigovora protiv optužnice 75% od nagrade iz st. 2. ovog Tar. br. | 75% od nagrade iz st. 2. ovog Tar. br. |
| Za odbranu optuženog (fizičko ili pravno lice) i zastupanje oštećenog na ročištima: |  |
| pred sudijom pojedincem osnovnog suda 100 bodova | 100 bodova |
| pred vijećem osnovnog suda 200 bodova | 200 bodova |
| pred okružnim sudom 300 bodova | 300 bodova |
| pred vijećem vrhovnog suda i Suda BiH 400 bodova | 400 bodova |

Za odbranu optuženog (fizičko ili pravno lice) i zastupanje oštećenog na neodržanom ročištu ili pretresu advokatu pripada 50% nagrade iz stava 2. ovog Tar. broja.

Za sastavljanje žalbe protiv presude, prijedloga za ponavljanje postupka i žalbe protiv rješenja o odbijanju prijedloga za ponavljanje postupka advokatu pripada nagrada kao i za odbranu, odnosno zastupanje po stavu 2. ovog Tar. broja uvećana za 50%.

Za sastavljanje odgovora na žalbu protiv presude advokatu pripada nagrada kao i za odbranu, odnosno zastupanje po stavu 2. ovog Tar. broja.

Za sastavljanje žalbe protiv rješenja, osim rješenja iz stava 4. ovog Tar. broja, advokatu pripada nagrada kao i za odbranu, odnosno zastupanje po st. 2. ovog Tar. broja.

Za učešće advokata u istrazi, pregovorima sa tužiocem o krivici osumnjičenog i u izjašnjavanju o krivici advokatu pripada nagrada kao i za odbranu, odnosno zastupanje po stavu 2. ovog Tar. broja.

**Tar. br. 2.**

**OSTALI POSTUPCI (u procjenjivim stvarima)**

Za sastavljanje inicijalnog i obrazloženog podneska i zastupanje na održanom ročištu ili raspravi u svim postupcima, pred sudom ili drugim organom, u procjenjivim stvarima, zavisno od vrijednosti predmeta spora u konkretnom postupku, advokatu pripada nagrada:

|  |  |
| --- | --- |
| Vrijednost spora | Pripadajući bodovi |
| od 1,00 KM. do 5.000,00 KM | 80 bodova |
| od 5.001,00 KM. do 10.000,00 KM | 160 bodova |
| od 10.001,00 KM. do 20.000,00 KM | 240 bodova |
| od 20.001,00 KM. do 50.000,00 KM | 300 bodova |
| od 50.001,00 KM. do 100.000,00 KM | 350 bodova |
|  | 350 bodova + 2 boda za svakih započetih 1.000,00 KM preko 100.000,00 KM ali ne više |
| preko 100.000,00 KM | od 1.000 bodova |

Za zastupanje (pristup) na neodržanoj raspravi i ročištu, u svim postupcima, pred sudovima i drugim organima, u procjenjivim stvarima, zavisno od vrijednosti predmeta spora u konkretnom postupku, advokatu pripada 50% nagrade iz stava 1. ovog Tar. br.

Za sastavljanje pravnog lijeka, odgovora na pravni lijek i zastupanje na održanom ročištu i raspravi po pravnom lijeku, u svim postupcima, pred sudovima i drugim organima, u procjenjivim stvarima, zavisno od vrijednosti predmeta spora u konkretnom postupku, advokatu pripada nagrada iz stava 1. ovog Tar. br. uvećana za 50%.

**Tar. br. 3.**

**OSTALI POSTUPCI (u neprocjenjivim predmetima)**

Sastavljanje podneska i zastupanje na ročištu:

|  |  |
| --- | --- |
| U sporovima zbog smetanja posjeda, o pravu službenosti, o drugim stvarnim pravima, iz radnih odnosa, stambenog odnosa  kao i autorskih i drugih srodnih prava 100 bodova | 100 bodova |
| U sporovima o razvodu i poništenju braka, o zakonskom izdržavanju, o smještaju maloljetne djece, o osporavanju i  utvrđivanju očinstva i materinstva i drugim srodnim predmetima 120 bodova | 120 bodova |
| U postupcima pred sudom časti, izabranim sudom, arbitražom ili drugim organom 200 bodova | 200 bodova |
| U postupcima upisa u sudski ili drugi registar 250 bodova | 250 bodova |
| U sporovima povodom upisa u sudski ili drugi registar 300 bodova | 300 bodova |
| U postupcima pred ustavnim sudom i u postupku za zaštitu osnovnih ljudskih prava i Sloboda 400 bodova | 400 bodova |
| U upravnom postupku 150 bodova | 150 bodova |
| U upravnom sporu 300 bodova | 300 bodova |
| U postupcima prekršaja u privrednom poslovanju 300 bodova | 300 bodova |
| U prekršajnom postupku 100 bodova | 100 bodova |
| U postupku kod poslodavca 150 bodova | 150 bodova |
| U svim drugim ovim Tar. br. neimenovanim postupcima 150 bodova | 150 bodova |

Za sastavljanje pravnog lijeka, odgovora na pravni lijek i zastupanje na održanom ročištu i raspravi po pravnom lijeku, u svim postupcima, pred sudovima i drugim organima advokatu pripada nagrada iz stava 1. ovog Tar. br. uvećana za 50%.

**Tar. br. 4.**

**SASTAVLjANjE ISPRAVA**

Za sastavljanje ugovora, izjave volje i druge isprave advokatu pripada nagrada prema Tar. br. 2. i Tar. br. 3.

**Tar. br. 5.**

**PRAVNI SAVJETI I MIŠLjENjA**

|  |  |
| --- | --- |
| Usmeni pravni savjet i mišljenje | 10 bodova |
| Pismeni pravni savjet i pismeno pravno mišljenje sa činjeničnim i pravnim obrazloženjem | 50% od nagrade prema Tar. br. 2. i Tar. br. 3., zavisno od vrste zahtijevanog postupanja |

Advokatu ne pripada posebna nagrada za pravno uputstvo, savjet i mišljenje radi pokretanja postupka i za vrijeme trajanja postupka ukoliko advokat te poslove izvršava kao punomoćnik ili branilac u tim postupcima.

**Tar. br. 6.**

**UČESTVOVANjE NA KONFERENCIJAMA**

Za učestvovanje na konferenciji i sastanku na kojem se raspravlja o činjeničnim i pravnim pitanjima u poslu klijenta advokatu pripada nagrada po Tar. br. 2. ili Tar. br. 3. zavisno od pravnog pitanja o kojem se raspravlja.

**Tar. br. 7.**

**RAZMATRANjE SPISA, PROVJERA PRAVOSNAŽNOSTI I IZVRŠNOSTI, PRIBAVLjANjE ISPRAVA ZA STRANKU**

|  |  |
| --- | --- |
| Uvid u spis, javnu knjigu i registar i pribavljanje izvoda iz javne knjige i registra 30 bodova | 30 bodova |
| Provjera ili pribavljanje klauzule pravosnažnosti ili izvršnosti 30 bodova | 30 bodova |

**Tar. br. 8.**

**DOPISI I OPOMENE**

|  |  |
| --- | --- |
| Sastav obavještenja i uputstva klijentu, zamjeniku i drugim učesnicima u pravnom poslu klijenta | 30 bodova |
| Sastav opomene protivnoj stranci da plati određeni iznos, ispuni neku obavezu ili izvođenje | 50% od nagrade po Tar. br. 2. ili Tar. br. 3., zavisno od vrste zahtijevanog postupanja |

**Tar. br. 9.**

**NAGRADA ZA VRIJEME**

Za svaki započeti čas odsustva iz kancelarije zbog učestvovanja u istrazi, radnji dokazivanja, pregovaranja, prisustva na ročištu, pretresu ili raspravi po 30 bodova.

**Tar. br. 10.**

**ODBRANA ILI ZASTUPANjE VIŠE STRANAKA**

Kad advokat u istom postupku brani ili zastupa više klijenata, pripada mu pravo na povišenje nagrade iz odgovarajućeg tarifnog broja za drugog klijenta u visini od 50% i za svakog sljedećeg još za 25%, s tim da iznos povišene nagrade ne može biti veći od 100% nagrade po odgovarajućem Tar. broju.

U postupku naplate i odlučivanja o naknadi troškova zastupanja iznos nagrade po stavu 1. ovog tarifnog broja dijeli se na jednake dijelove prema broju klijenata.

**Tar. br. 11.**

**POVIŠAVANjE ILI SNIŽAVANjE TARIFNIH STAVKI**

Za posebno stručno i specijalističko znanje, koje zahtijeva obrađeni predmet, posebnu težinu predmeta, ili posebnu odgovornost za obavljeni rad, nagrada iz odgovarajućeg tarifnog broja može se povećati do 100%.

Posebna stručnost i specijalističko znanje priznaje se za rad u složenim sporovima ili postupcima, ili u sačinjavanju posebnih vrsta ugovora, kada se radi o potrebi poznavanja ili proučavanja stranog prava ili pravne literature, proučavanje ili obrađivanje stručnih pitanja iz područja tehnike, hemije, tehnologije, prirodnih i fizičkih nauka, medicine, društvenih nauka, i sl.

U jednostavnijim poslovima, uzimajući u obzir sve okolnosti obavljenog posla i koristi koje ima klijent, pripadajuća nagrada iz odgovarajućeg tarifnog broja može se sniziti za 25%, ali ne u poslovima za koje je već po ovoj tarifi određena nagrada u visini od 50%.

**Tar. br. 12.**

**PAUŠALNA NAGRADA**

Advokatu pripada paušalna nagrada u iznosu od 25% od iznosa nagrade određene ovom tarifom za radnju u postupku za koju su sporedne radnje obavljene za sve sporedne radnje obavljene u svim postupcima (prikupljanje informacija, preglede spisa, predaja podnesaka sudu i pošti i sl. radnje), za koje radnje mu ne pripada posebna nagrada prema ovoj tarifi.

**Član 3**

Advokat i klijent mogu ugovoriti pružanje pravne pomoći za svaki ili određene slučajeve, na određeno ili neodređeno vrijeme i ugovoriti nagradu advokatu u paušalnom iznosu.

Ugovor o pružanju pravne pomoći u paušalnom iznosu zaključuje se u pismenoj formi i mora sadržavati, između ostalog, opis poslova pravne pomoći, način plaćanja i uračunavanja ili neuračunavanja paušalne nagrade u obračunu i plaćanju nagrade i naknade troškova za rad advokata.

**Član 4**

Advokat i klijent mogu ugovoriti visinu nagrade advokatu, kao i visinu troškova za rad i u vezi rada advokata.

Ugovor iz stava 1. ovog člana se zaključuje u pismenoj formi.

Ugovor iz stava 1. ovog člana je perfektan kada ga potpišu klijent i advokat.

Ugovorom iz stava 1. ovog člana isključuje se primjena ove tarife u dijelu kojim je određena visina nagrade i naknade troškova za rad advokata.

**Član 5**

Za pružanje pravne pomoći u Federaciji BiH, Distriktu Brčko, pred Sudom BiH i inostranstvu državljaninu Republike Srpske i Bosne i Hercegovine ili pravnom licu koje ima sjedište na teritoriji Republike Srpske, Distrikta Brčko i Bosne i Hercegovine, advokat ima pravo izbora ili zahtijevati naknadu troškova i nagradu po ovoj tarifi ili po tarifi kojom je određena nagrada i naknada za rad advokata u Federaciji BiH, odnosno po tarifi, odgovarajućem normativu, kojom je određena nagrada i naknada za rad advokata u zemlji u kojoj je zastupao klijenta, i kad je zastupanje obavljeno pismenim putem.

Visina nagrade za pruženu pravnu pomoć klijentu stranom državljaninu ili stranom pravnom licu može se pismeno ugovoriti mimo elemenata ove tarife.

Ukoliko između advokata i klijenta iz stava 2. ovog člana nije pismeno ugovorena nagrada i naknada troškova za pružanje pravne pomoći, advokat može od klijenta zahtijevati nagradu i naknadu troškova prema ovoj tarifi ili tarifi, odnosno odgovarajućem normativu, kojom je određena nagrada i naknada za rad advokata u zemlji koje je klijent državljanin, odnosno u zemlji u kojoj je sjedište pravnog lica - klijenta.

**Član 6**

U postupku naplate i priznavanju nagrade za rad advokata prema ovoj tarifi, kao i u postupku odlučivanja suda ili drugog organa o troškovima postupka na teret protivne strane, nagrada predviđena ovom tarifom uvećava se za iznos poreza na promet usluga.

……………………………………………………………………………………………………………………………………………………………………………………………